Diari Oficial de la Generalitat Valenciana


Sumari del DOGV 4962, del 09-03-2005 (2005/2344)

RESOLUCIÓ de 14 de febrer de 2005, de la Direcció General d'Ensenyament de la Conselleria de Cultura, Educació i Esport, per la qual s'adjudiquen ajudes econòmiques per al desenrotllament de la segona fase dels Programes de Garantia Social de les modalitats d'Iniciació Professional i per a Alumnat amb Necessitats Educatives Especials, convocades per l'Orde de 31 de maig del 2004 (DOGV 4.769, 07.06.2004).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4962

Data del DOGV
:   09-03-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/2344


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 14 de febrer del 2005, de la Direcció General d'Ensenyament de la Conselleria de Cultura, Educació i Esport, per la qual s'adjudiquen ajudes econòmiques per al desenrotllament de la segona fase dels Programes de Garantia Social de les modalitats d'Iniciació Professional i per a Alumnat amb Necessitats Educatives Especials, convocades per l'Orde de 31 de maig del 2004 (DOGV 4.769, 07.06.2004). [2005/2344]
  
Per l'Orde de 31 de maig del 2004, de les conselleries de Cultura i Educació; i d'Economia, Hisenda i Ocupació (DOGV 4769, 07.06.2004), es van convocar subvencions per al desenrotllament dels programes de garantia social, regulats en l'Orde de 24 de febrer del 2000 (DOGV 3708 de 14.03.2000), modificada per Orde de data 16 de març del 2001 (DOGV 3971, 2.04.2001).
  
Per l'Orde de 31 de gener del 2005 de la Conselleria de Cultura, Educació i Esport (DOGV 4.944 d'11 de febrer del 2005) es fa pública la línia pressupostària per al desenrotllament de la segona fase dels Programes de Garantia Social de les modalitats d'Iniciació Professional i per a Alumnat amb Necessitats Educatives Especials, aprovats per mitjà de les resolucions de la Direcció General d'Ensenyament de dates 28.07.2004 (DOGV 4.812, 04.08.2004) i 05.10.2004 (DOGV 4877, 28.10.2004).
  
Conclosa la primera fase i vista la proposta de concessió d'ajudes per al desenrotllament de la segona, que eleva la Comissió Mixta de Garantia Social, creada a l'efecte en compliment del que preceptua l'apartat 7 de la citada Orde conjunta de la Conselleria de Cultura, Educació i Esport, i d'Economia, Hisenda i Ocupació de 7 maig de 2002 (DOGV 4.251 de 17-05-02), i tinguts en compte els informes que sobre el seu correcte funcionament i justificació econòmica han sigut emesos per la Inspecció Educativa i per la Direcció General d'Ensenyament.
  
I amb subjecció a la competència que per delegació m'atorga l'apartat octau de l'Orde de 7 de maig de 2002 (DOGV 4251, 17.05.2002), resolc:
  
Primer
  
1. Aprovar la concessió de subvencions per al desenrotllament de la segona fase dels programes de garantia social de les modalitats d'Iniciació Professional i per a Alumnat amb Necessitats Educatives Especials, a les entitats promotores relacionades en l'annex i segons els perfils professionals i imports que en este s'indiquen.
  
Segon
  
Autoritzar i disposar la proposta comptable en fase AD per a cada expedient de programes de garantia social amb el seu respectiu nombre, i a càrrec de la línia T1310000 de la secció, servici i programa 421.30, pels imports respectius especificats per a cada programa en l'annex I per al desenrotllament de la segona fase.
  
Tercer
  
La segona fase de 600 hores per a les modalitats d'Iniciació Professional i per a Alumnat amb Necessitats Educatives Especials, comprén des de l'1 de gener fins al 15 de juny de 2005. En ella, l'alumnat dels Programes de Garantia Social podran realitzar les pràctiques en centres de treball en els termes indicats en l'apartat sèptim de l'Orde reguladora de la garantia social a la Comunitat Valenciana de 24.02.2000 (DOGV 3708, 14.03.2000), modificada per Orde de data 16 de març de 2001 (DOGV 3971, 2.04.2001).
  
Quart
  
En el termini de 15 dies des de la data de publicació de la present resolució i només en el cas de no haver-ho fet amb anterioritat, les entitats promotores procediran a la presentació de la documentació corresponent a la segona fase en la Direcció General d'Ensenyament, d'acord amb l'apartat 12.1 de l'Orde de 7 de maig del 2002:
  
a) Certificat acreditatiu d'estar al corrent de la seua obligacions tributàries - Estatal i Autonòmica - i enfront de la Seguretat Social (Orde de 30.05.1996 de la Conselleria d'Economia i Hisenda), en el cas d'entitats sense ànim de lucre.
  
b) Fitxa actualitzada de Manteniment a Tercers (Tan sols en el cas que hagueren experimentat variacions respecte de la 1a fase).
  
c) Relació Nominal actualitzada de l'alumnat a data 31.12.2003, per al que s'utilitzarà el model d'imprés de l'annex II adjunt. S'enviarà original amb firmes i 2 còpies.
  
d) Relació d'empreses en què es té previst realitzar les pràctiques de treball (un màxim de 150 hores) per al que s'omplirà el quadre resum que figura en l'annex III.
  
e) Escrit original, firmat i segellat, pel qual l'entitat promotora sense ànim de lucre es compromet a anticipar el gasto d'esta 2a fase.
  
Així mateix, les entitats vetlaran per la correcta aplicació de l'apartat 12.1 de l'Orde de 7 de maig de 2002, de les conselleries de Cultura i Educació i d'Economia, Hisenda i Ocupació (DOGV 4251, 17.05.2002) en relació als assegurances d'accidents i de responsabilitat civil, havent de presentar la pòlissa i els corresponents rebuts, en el cas d'haver fraccionat per fases el pagament d'esta.
  
Igualment, en el cas que el programa haguera sofrit alguna variació substancial, esta haurà de comunicar-se per escrit adjunt a l'anterior documentació, incloent les acreditacions documentals pertinents.
  
Quint
  
1. La justificació del gasto corrent ?parts A i B- d'esta segona fase es durà a terme per mitjà dels impresos normalitzats que figuren en la pàgina web de la DGE: www.cult.gva.es/Educació + Formació Professional Específica + Programes de Garantia Social, i l'aportació de les nòmines, costos socials, factures i rebuts corresponents, originals o degudament cotejats.
  
2. El termini de presentació de la documentació citada, en la Conselleria de Cultura, Educació i Esport, finalitzarà el 10 de juliol del 2005, si bé les entitats promotores podran avançar les justificacions a partir de l'1 de juny del 2005.
  
El pagament de la subvenció es farà efectiu en els termes que s'indica en l'apartat sext de la present resolució.
  
3. Les entitats públiques podran presentar declaració de costos socials i nòmines corresponents al mes de juny, per mitjà d'escrit del secretari de la corporació en què queden expressades les quantitats exactes a l'efecte i el compromís de presentar els corresponents documents compulsats abans del 10 d'agost següent. En el cas de les entitats sense ànim de lucre, la dita declaració la realitzarà el representant de l'entitat.
  
Sext. Pagament de la subvenció
  
1. La segona fase dels programes de garantia social per a les modalitats d'Iniciació Professional i per a Alumnat amb Necessitats Educatives Especials inclou els costos imputables als gastos de transferències corrents distribuïts entre la part A i la part B, segons el que disposa l'apartat nové de la citada Orde de Bases 7 de maig de 2002, de les conselleries de Cultura i Educació i d'Economia, Hisenda i Ocupació (DOGV 4251, 17.05.2002).
  
2. Presentada per l'entitat la documentació corresponent a esta segona fase, prevista en l'apartat quart de la present resolució, es podrà procedir al bestreta d'un 40% de la subvenció concedida corresponent a transferències corrents, en el cas d'entitats públiques, sense que siga exigible l'aportació d'aval bancari, d'acord amb l'exempció prevista en l'article 47 bis del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991.
  
Quan es tracte d'entitats sense ànim de lucre i en virtut del que estabix el citat article, l'entitat sol'licitant haurà de garantir el dit bestreta del 40% per mitjà de l'aportació d'aval bancari.
  
En tot cas, l'aval haurà d'estar constituït amb renúncia al benefici d'excussió o amb caràcter solidari.
  
El percentatge restant de la subvenció en concepte de transferències corrents, es farà efectiu al finalitzar esta segona fase i després de la presentació, per part de l'entitat promotora del programa, de la declaració de gastos, firmat pel representant de l'entitat i la justificació dels gastos indicats en la declaració anterior. La dita justificació de gastos haurà de realitzar-se abans del 10 de juliol de 2005.
  
Sèptim
  
A causa de la participació de fons finalistes aportats pel Fons Social Europeu, les entitats promotores utilitzaran el codi PGS/FSE en cada u dels seus apunts comptables.
  
Octau
  
La Conselleria de Cultura, Educació i Esport queda facultada per a procedir a la minoració, o al reintegrament total si és procedent, de la subvenció concedida en els supòsits contemplats en l'apartat 14 de l'Orde de 7 de maig de 2002 quedant, en tot cas, l'entitat sol'licitant compromesa al compliment del que estabix l'apartat 13 del mateix text legal, referent a les obligacions de les entitats promotores.
  
Nové
  
Segons el que establix l'apartat 24 de la citada Orde de Bases, les entitats promotores redactaran una memòria final.
  
Sense perjuí d'això, l'entitat promotora realitzarà un seguiment de la inserció professional i/o reinserció educativa dels participants en el programa que, previ estudi per la Comissió Mixta de programes de garantia social, servirà d'indicador per a avaluar, en futurs exercicis, la viabilitat de dites accions en funció del col'lectiu a què les mateixes anaven dirigides i la modalitat d'actuació per la qual es va optar.
  
Els resultats del mencionat seguiment podran ser incorporats, en un termini màxim de 3 mesos, al terme del programa.
  
Desé
  
En compliment del que estabix l'apartat 11 de l'Orde conjunta de 24 de febrer de 2000, la Conselleria de Cultura i Educació a través de les direccions territorials de Cultura i Educació, per a les modalitats d'Iniciació Professional i per a Alumnat amb Necessitats Educatives Especials, emetrà un certificat a tots els alumnes que hagen participat en el programa en què constarà el nombre total d'hores cursades i les qualificacions obtingudes.
  
Onze
  
La realització dels programes de garantia social es regirà pel que estabix l'Orde conjunta de 24 de febrer del 2000 de les conselleries de Cultura, Educació i Ciència i d'Ocupació, Indústria i Comerç, modificada per Orde de data 16 de març del 2001 (DOGV 3971, 2.04.2001) i l'Orde conjunta de 7 de maig del 2002 de les conselleries de Cultura i Educació, i d'Economia, Hisenda i Ocupació, per la present resolució i per la Resolució de 25 de setembre del 2003 (DOGV 4605, 10.10.2003) de les direccions generals d'Ensenyament i Formació i Qualificació Professional, que regula el seu funcionament i organització acadèmica.
  
De conformitat amb el que establix els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
  
A) El recurs de reposició haurà d'interposar-se davant del conseller de Cultura, Educació i Esport en el termini d'un mes a comptar des de l'endemà al de la seua publicació.
  
B) El recurs contenciós administratiu haurà de plantejar-se davant de la Sala contenciosa-administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà al de la seua publicació.
  
València, 14 de febrer de 2005.- El director general d'Ensenyament (PD Orde 7 de maig de 2002, DOGV 4251, 17.05.2002): Josep Vicent Felip i Monlleó.